Daar is ses klein katjies by die Kranskop-dierekliniek op Modimolle wat op soek is na goeie huise. Diegene wat hulle wil aanneem, kan die kliniek by tel. (014) 717 5996 skakel.
deur Corné Coetzee (Human & Rousseau): In dié deurdagte en gevoelige digdebuut put Coetzee inspirasie uit die eietydse, veeldimensionele wêreld om haar. Dié debuut vereis reeds met die eerste oogopslag leserbetrokkenheid. Die leser word onder meer geprikkel deur die titel en die verskeie interpretasiemoontlikhede daarvan. Die leser wil weet wat ín die “nou” gebeur en waar die “hier” is. Die bundel handel oor die gang van die lewe; oor die mens wat baie beplan, maar eintlik moet leer om ín die oomblik te leef.
Hou maar die krane styf toe Ondanks die land se swak ekonomiese toestande en die senuwees wat aan Suid-Afrikaners knaag oor die ANC-konferensie wat voorlê, is daar ’n feestelike atmosfeer in die lug. Op ’n dorp soos Bela-Bela waar daar ’n vakansie-oord in die middel van die dorp is, loop vakansiegangers met helderkleurige swemklere in ’n ontspanne bui rond. Op ander dorpe is voertuie wat met karavane of kampwaentjies deur die hoofstraat ry, ’n welkome gesig. Heelwat inwoners van Die Pos se lesersgebied is reeds by hul vakansiebestemmings of die tasse staan gepak om iewers oor die Kersseisoen die lang pad aan te durf. Met die mildelike reën wat in Desember oor groot dele van Limpopo en Gauteng uitgesak het, vertrek ’n mens boonop nog met ’n jubelende hart uit ’n nat “Transvaal”. Diegene wat in die Kaap gaan vakansie hou, moet egter in gedagte hou dat die groen landstreek wat hulle agterlaat in skrille kontras is met die droogtetoestande in die Wes-Kaap. Vakansiegangers op pad Kaap toe word nie net aangeraai om ’n paar liter drinkwater saam te neem nie, maar ook om water uiters spaarsaam in dié deel van die land te gebruik. Mense wat in Kaapstad en omgewing woon, is nou al gewoond daaraan om daagliks met die minimum water oor die weg te kom, maar dié inwoners is benoud dat vakansiegangers uit ander dele van die land nie aldag besef hoe benard die situasie in die Kaap werklik is nie. ’n Mens kan die Kapenaars se vrese verstaan, want Suid-Afrikaners is nie werklik daaraan gewoond om water te bespaar nie. In tye van droogte wanneer waterbeperkings geld, sal hul die krane toe hou, maar sodra daar reën uitgesak het, dan loop die water weer. In Europa, wat ironies oor baie meer water as Suid-Afrika beskik, word skoolleerders reeds in die junior fase bewus gemaak van waterbesparing. Op dié vasteland kan ’n mens ook nie by ’n openbare stort die water oopdraai en onbeperkte watervloei geniet nie. Suid-Afrikaners sal bloot op die langtermyn moet leer om, soos hul Europese eweknieë, te alle tye water versigtig te gebruik. Elke druppel water is kos-baar, in droogte én reën. ’n Duur les wat Suid-Afrikaners — soos nou die geval in die Kaap is — eers leer as die skrif aan die muur is.
Ons wil graag raad hê vir diegene wat die Kersvakansie tuis is en dalk baie mense moet onthaal. Hoe help ’n mens die gasvrou om die werklas in en om die huis ligter te maak? Like • Comment • Share
Dankie vir julle omgeeharte Ron Els, Bela-Bela, skryf: Hiermee net ’n paar woorde om ons waardering uit te spreek teenoor die mense van die Stadspoort-projek. Ek glo nie die ander sal omgee as ek namens ons almal praat nie. Ons wil vir julle wat elke maand getrou en in julle eie tyd kospakke opmaak en uitdeel, ’n baie groot dankie sê. Dit is nogal harde werk en dit sonder enige voordeel vir julself. Ons het al van die vrywilligers se gesigte begin herken en ons sien ook so nou en dan
’n nuwe gesig. Ons weet hoe baie julle van julself vir hierdie goeie saak gee. Moet asseblief nie dink dit gaan ongesiens verby nie. Julle wyse woorde en aanmoediging gee vir ons krag om die maand wat voorlê aan te pak. Dankie aan al die skenkers wat in hierdie moeilike tye aan minderbevoorregtes dink. Ons wens uit die diepte van ons harte vir julle ’n geseënde Kersfees en ’n voorspoedige nuwe jaar toe. Van Ron en al die kospakkieontvangers.